પોન્ટિંગે અહીં પોતાની પહેલી પત્રકાર પરિષદમાં કહ્યું કે , નિશ્ચિત રીતે આઇપીએલમાં પુનરાગમન કરવાથી તે ઘણો ઉત્સાહિત છે . જ્યારે હું ગત વખતે રમ્યો હોત તો મે કહ્યું હતું કે આશા છે કે હું તેમા બીજી વખત આવીને રમીશ . જે બાબતો મારી સાથે બની છે , તેમણે મને અહીં પુનરાગમન કરવાની તક આપી છે . તેમણે કહ્યું કે , આંતરરાષ્ટ્રીય ક્રિકેટમાંથી નિવૃત્તિએ ટી20 લીગમાં ધ્યાન આપવાનો સમય આપ્યો . તેમણે કહ્યું કે , આઇપીએલ બે અને ત્રણમાં હું એ માટે પરત નહોતો આવ્યો કારણ કે તે સમયે હું ઘણું આતંરરાષ્ટ્રીય ક્રિકેટ રમી રહ્યો હતો . હવે હું આતંરરાષ્ટ્રીય ક્રિકેટ નહીં રમી રહ્યો જેનાથી મને આ ઘરેલુ ટૂર્નામેન્ટમાં રમવાની તક મળી રહી છે . હું ટી20 ક્રિકેટ માટે બે મહિના અહીં રહીશ અને ફરીથી આ બે મહિના રમીશ . પછી હું કેરેબિયન પ્રીમીયર લીગમાં એક મહિનો અથવા તો પાંચ અઠવાડિયા રમીશ . હવે મારું ધ્યાન એ સુનિશ્ચિત કરવા પર છે કે હું આગામી બે મહિના માટે મુંબઇ ઇન્ડિયન્સ માટે સર્વશ્રેષ્ઠ ખેલાડી છું અને સર્વશ્રેષ્ઠ સુકાની છું . તેમણે કહ્યું કે , સૌભાગ્યથી મને લાંબા સમય સુધી ઓસ્ટ્રેલિયાનો સુકાની બનવાની તક મળી . મને તેને સારી ટીમ બનાવવાનો અંદાજો આવી ગયો . હું મુંબઇમાં પણ આ તમામ બાબતો કરતો રહીશ . પોન્ટિંગ ભારતીય સ્ટાર સચિન તેંડુલકર સાથે રમવાને લઇને પણ ઘણો ઉત્સાહિત છે , જેમની વિરુદ્ધ તે અનેક વખત આંતરરાષ્ટ્રીય સ્તરની મેચો રમી ચુક્યો છે . તેણે કહ્યું કે , કોઇપણ ફ્રેન્ચાઇઝી ટીમનું નેતૃત્વ કરવું ઘણું શાનદાર છે , પરંતુ એ વિચારવું કે હું મુંબઇ ઇન્ડિયન્સનો સુકાની છું અને સચિન તેંડુલકર અને હરભજન સિંહ સાથે રમીશ . જેમની વિરુદ્ધ વર્ષો સુધી મે અનેક મેચો રમી છે . આ શાનદાર છે . આમા હું મારી ઓસ્ટ્રેલિયન ટીમના કેટલાક સાથીઓ અને કેટલાક યુવા સ્થાનિક ભારતીય ખેલાડીઓ સાથે પણ રમીશ .